31/03/2010 | Administración LocalMunicipal
Vilasantar
Aprobación definitiva da taxa por subministro de auga potable no concello de Vilasantar

O Pleno do Concello, na sesión ordinaria do día 11 de novembro de 2009, procedeu á aprobación da modificación da Ordenanza da taxa por subministro de auga potable. Mediante este edicto, transcorrido o prazo de 30 días naturais dende a publicación do edicto de aprobación (BOP 268, do 22-12-2009), sen que se presentasen reclamacións, publícase a ordenanza mencionada, co seu texto íntegro, segundo o establecido no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da Lei reguladora das facendas locais. ORDENANZA FISCAL NÚMERO 12 TAXA POR SUBMINISTRO DE AUGA Artigo 1.°.–Concepto. De acordo co previsto no artigo 20 da Lei 39/1988, do 28 de decembro, reguladora das facendas locais, na nova redacción dada polo artigo 66 da Lei 25/1998, do 31 de xullo, este Concello establece a taxa polo subministro municipal de auga, que se rexerá pola presente ordenanza. Artigo 2.°.–Obrigados ao pagamento. Están obrigados ao pagamento do servicio público regulamentado nesta ordenanza os que se beneficien do servicio municipal de subministro de auga, dende o momento en que se inicie a prestación do servicio. Artigo 3.°.–Suxeito pasivo.1. Son suxeitos pasivos contribuíntes as persoas fisicas ou xurídicas e as entidades ocupantes ou usuarios das fincas do termo municipal beneficiarias do servizo de subministro de auga, calquera que sexa o seu título: propietarios, usufructuarios, habitacionistas ou arrendatarios, incluso en precario.2. En todo caso, terá a consideración de suxeito pasivo substituto do ocupante ou usuario das vivendas ou locais o propietario destes inmobles, quen poderán repercutir, no seu caso, as cotas satisfeitas sobre os respectivos beneficiarios do servicio. Artigo 4.°.–Responsábeis.1. Responderán solidariamente das obrigacións tributarias do suxeito pasivo as persoas físicas e xurídicas a que se refiren os artigos 38.1 e 39 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei Xeral Tributaria. Artigo 5.°.–Tarifas. Mínimo ata 20 m 3 bimestre: 2,52 € >20>30 m 3 bimestre: 0,55 €/m 3 >30>30 m 3 bimestre: 0,65 €/m 3 >40>50 m 3 bimestre: 0,77 €/m 3 >50>110 m 3 bimestre: 1,08 €/m 3 >110 m 3 bimestre: 1,63 €/m 3 Conservación contador: 0,40 € Conservación acometida: 1,00 € Fíxase unha taxa de 45,00 euros para as novas autorizacións de acometida á rede xeral de abastecemento. Artigo 6.°.–Xestión e cobranza. A obriga de pago desta taxa nace desde o momento en que se inicia a prestación do servizo. A taxa liquidarase bimestralmente salvo que por causa xustificada a xunta de goberno local decida variar os períodos de liquidación; a decisión será publicada no taboleiro de editos do Concello e nos puntos empregados habitualmente polo Concello en todas as parroquias. O non pago do recibo significa a renuncia ao servicio. En calquera caso as débedas derivadas da taxa poderán esixirse polo procedemento administrativo de constrinximento, conforme ao Regulamento Xeral de Recadación Artigo 7.°.–Infraccións e sancións. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 77 e seguintes da Lei Xeral Tributaria. Disposición final. A presente ordenanza entrará en vigor e comezará a aplicarse ó día seguinte da súa publicación no Boletín Oficial da Provincia, permanecendo vixente ata que se acorde a súa modificación ou derrogación expresa. Vilasantar, 12 de febreiro de 2010. A alcaldesa Manuela García Freire